Jukolan Juuston lollipop / Habanerokitchen.com
Jukolan Juuston lollipop
Kaunista, suolaista, napakkaa ja niin makeaa. Chilicheddar toscapinnalla.
Aito cheddar ja Jukolan Juustolta. Kotimaista, aamulypsyn jälkeen jalostettua juustoa.
Chili Cheddar on taas sitä samaa, mutta mukana maistuu hienon tasapainoisesti aito chili.
Anteeksi, mutta tämä on pirukseen hyvää aivan sellaisenaan. Olen käyttänyt sitä kaalilaatikkoon, perunamuusiin, lihapulliin sekä närppinyt aivan sellaisenaan. Näistä myöhemmin lisää. Ja oikeasti niin valikoivasti ruokaa nauttivat koirani vetää ihan himona tätä.
Kaikki tietää että suolainen, makea ja hieman tulinen on hieno yhdistelmä. Itselleni tuli joku ihmeellinen jumi päähän jälleen. Oli pakko saada paritettua chilicheddar ja toscakakun kuorrute. Mantelia, sokeria, kermaa....
Onneksi sain jumin pois, oli sen arvoista. Syntyi kaunista. Ristitään se tällä päivällä nimekseen Jukolan Juuston lollipop. #hymiö
Kannattaa valmistaa samalla myös upea toscakakku että saat maksimoitua makean määrän.
Etsi juustotiskiltä tämän näköinen paketti. Löytyy useammista ruokakaupoista.
Sokeria, mantelilastuja, kermaa, siirappia, voita ja kattilaa. Niistä on hieno kuorrute tehty.
Katso resepti toscakakkuun ja kuorrutukseen.
Pilko Jukolan Juuston chili cheddaria pieniksi, noin 1-2 cm neliöiksi. Pistä jokaiseen palaan cocktailtikku.
Pyöritä juustopaloja kauttaaltaan kastikkeessa.
Laita uunin kestävään vuokaan ja tarvittaessa laita toscapinnoitetta nokare aina juuston päälle.
Paahda 225 asteessa hetki, jolloin pintaan tulee hieman väriä.
Anna hetki jäähtyä ja ääntä kohden. Varoitus, ääni häviää hetkeksi tai ainakin muuttaa muotoaan.
Jukolan Juusto, Juustoa, Makea